SARL-NUUS SONDAG 09 Desember 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons bekend maak dat die sleutel van E 1 Terblanche, 
ZR2ET, onlangs stil geraak het. 


Ons innige meegevoel gaan aan sy familie en vriende. 
(POUSE). 
IN DIE NUUS VANDAG: 


DIE SARL SE ANTENNAVERDEDIGINGSFONDS BEREIK 10% VAN SY 
MIKPUNT 


'ZS WORKED ALL GRID SOUARES' TOEKENNING 


TWEE KUNDIGE WERKGROEPE IN DIE LEWE GEROEP TE WORD 
DEUR DIE SARL 


DYNAGUBE - Denel Dynamics Ingenieurs-in-Opleiding maak goeie vordering 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante items. 


DIE SARL SE ANTENNAVERDEDIGINGSFONDS BEREIK 10% VAN SY 
MIKPUNT 


Die SARL se antennaverdedigingsfonds wat verlede week in die lewe geroep is, 
staan alreeds op R4 800, dit is byna 10% van sy mikpunt van R50 000. `n dona- 
teurslys en besonderhede oor die redes waarom die SARL die fonds in die lewe 
geroep het en waarom u behoort by te dra, kan gevind word op www.sarl.org.za. 
Klubs word aangemoedig om die voorbeeld van die Kempton Park Amateurra- 
dio 'Tegniese Vereniging te volg, wat die afgelope week `n groot bydrae gemaak 
het. Baie dankie aan KARTS en al die radioamateurs wat tot datum bydraes 
gemaak het. Julle ondersteuning van amateurradio word hoog op prys gestel. 


TWEE KUNDIGE WERKGROEPE IN DIE LEWE GEROEP TE WORD 
DEUR DIE SARL 


Tydens `n onlangse raadsvergadering van die SARL is dit besluit om twee 
kundige werksgroepe in die lewe te roep om op tegnologiese en regulatoriese 
onderwerpe te fokus. Die groepe sal in raadgewende hoedanigheid met die 
SARL funksioneer. 


Die tegnologiese groep sal op nuwe ontwikkelings fokus en interaktief optree 
met verskillende SABS tegniese komitees en die ontwikkeling van standaarde 
monitor wat `n invloed op amateurradio mag hê en sal die amateurradiogemeen- 
skap van nuwe ontwikkelings op hoogte hou. Een van die onmiddellike take sal 
wees die koërdinering van die voorgestelde 5 MHz deelband en voortplanting 
navorsingsprojek. 


Die regulatoriese werkgroep sal fokus op verskeie regulatoriese kwessies soos 
frekwensietoekennings, omgewings- en bouregulasies sowel as ander regulasies 
wat amateurradio kan affekteer. 


Die twee werkgroepe sal vir die eerste keer vroeg in Januarie per telekonfer- 
ensie vergader wanneer verantwoordelikhede en 'n werksprogram bespreek en 
gefinaliseer sal word. Radioamateurs wat oor kennis in hierdie aangeleenthede 
beskik of wat geinteresseerd is om by een van die werkgroepe aan te sluit word 
uitgenooi om hulle name, besonderhede van kennis en kontakbesonderhede per 
@-pos te stuur aan secretary@sarl.org.za. 


'ZS WORKED ALL GRID SOUARES' TOEKENNING 


Geluk aan Pieter Jacobs, ZS6XT, vir bereiking van die top “ZS WAGS' toeken- 
ning vir kontakte in al die 83 ruitblokke in Suid-Afrika. Tot dusvêr het slegs 
Pieter en Pierre, ZS6A (was ZS6BB), die hoogste sport van hierdie toekenning 
bereik. 


Die “ZS Worked Al Grid Sguares (ZS WAGS)' toekenning is in 2008 ingestel 
om plaaslike op die lug aktiwiteit aan te moedig en die toekenning word deur 
die Sandton Amateurradioklub geadministreer. 


Sedert instelling is 50 toekennings gemaak en slegs twee amateurs het die mak- 
simum van 83 blokke bereik. Die volledige reëls en huidige stande kan verkry 
word van die Sandton ARK se webwerf nl. www.zs6stn.org.za. 


Die doelwit van die toekenning is om kontakte in soveel as moontlik van die 
blokke te maak. Die “Hunter'-toekenning strek van beginnersvlak 25 blokke op 
tot die maksimum van 83 blokke. `n Toekenning kan ook geëndosseer word 
vir spesifieke bande of modusse, soos 40 m alleen, satelliet, ORP, ens. die 
“Activator”-toekenning word ook toegeken aan amateurs wat hulleself beskikbaar 
stel vir vir ten minste 10 kontakte na enige van die mins bevolkte blokke. 


KLUBAFFILIASIE 


Die Southern Suburbs Amateur Radio Club, suid van Johannesburg, het verlede 
week by die SARL geaffilieer. Dit bring die totale aantal klubs wat hierdie jaar 
by die SARL geaffilieer het op 31 te staan. Vir `n lys van geaffilieerde klubs 
besoek www.sarl.org.za/ public/ ClubTalk/default.asp. 


NUWE LID 
Die SARL verwelkom Isak Du Plessis, ZS$L153, as `n nuwe lid. 
DYNAGUBE - Denel Dynamics Ingenieurs-in-Opleiding maak goeie vordering 


Die 2012 se Ingenieurs-in-Opleiding van Denel Dynamics se Ingenieursakademie 
het goeie vordering gemaak met hulle Dynacube satellietprojek. Die span 
is almal ingenieurs wat verlede jaar by verskeie universiteite in Suid-Afrika 
gegradueer het. Hulle bestee `n jaar werkend aan `n projek voordat hulle na 
verskeie afdelings in die maatskappy uitgeplaas word. Die taak van 2012 se 
gegradueerdes is die ontwerp, vervaardiging en indiensstelling van 'n 1 U Cube 
satelliet tesame met sy grondondersteuningstelsels. Die vereiste is ook dat die 
satelliet in `n ruimtebaan gelanseer word en 'n verwante ruimtewetenskaplike 
taak vervul. Die lansering sal deur 'n eksterne verskaffer gedoen word. 


Die 20 Ingenieurs-in-Opleiding wat gekies is om aan die 2012 program deel te 
neem is in drie spanne opgedeel. Elke span moes `n spesifieke taak verrig. 


Span Grond Zero is verantwoordelik vir die grondbeheerstasie sowel as die kom- 
munikasietoerusting aan boord van die satelliet. 


Span Virtuoso is verantwoordelik vir die rekenaar aan boord, die kragstelsel, die 
satellietstruktuur en die telemetriedata. 


Dit is in `n vroeë stadium van die projek besluit om `n duplikaatsatelliet te bou 
en dat dit op die aarde sal bly. Hierdie satelliet sal dit vir die span moontlik maak 
Oom programmatuurinstandhouding te doen en om foute te identifiseer voordat 
'n verandering of opdatering aan die satelliet in die wentelbaan aangebring word. 


Die hooftake van die Frodospan is om die die satelliet se loonvrag te spesifiseer 
asook die vereiste sensors, die posisiebeheer en sy lansering. 


Die primêre loonvragte is sensors vir partikeluitstraling en strukturele temper- 
atuursensors. Die uitstralingsensors sal gebruik word om uitstralingdigtheid en 
verspreiding oor die Suid-Atlantiese Anomalie te karteer. Dit is die gebied op 
die aarde se oppervlakte waar die Van Allen uitstralingsgordels die naaste aan 
die aardoppervlakte is. In die verlede het verskeie foute in rekenaarapparatuur 
van satelliete oor hierdie gebied voorgekom. 


Die sekondêre loonvrag is 'n kamera wat fotos aan boord kan bêre. Daar is 
besluit om `n VGA serie-JPEG kamera te gebruik aangesien dit in staat is 
om foto s vinnig genoeg te neem om vervaging te voorkom, terwyl dit ook self 
beeldprosessering kan doen. 


Die lansering sal heel waarskynlik eers naby die einde van 2013 plaasvind en 
selfs tot so laat as teen die einde van 2014. Die befondsing van die lansering 
kan soveel as R1 300 000 beloop en is `n uitdaging wat oorkom moet word. 


Alle stelsels is getoets en is gereed vir integrering. Alhoewel die ingenieurs aan 
die einde van hulle jaar gekom het en hulle loopbane in verskeie departemente 
van Denel Dynamics sal begin, sal hulle die projek in hulle vrye tyd voltooi. 


Drie lede van die span het reeds hulle amateurradiolisensies verkry en nog lede 
beplan om in Mei volgende jaar die RAE af te lê. 


Frekwensies vir Dynacube is deur die TARU se Satelliet Raadgewende Paneel 
gekoërdineer. Die afwaartse skakel sal 145,980 MHz, opwaartse skakel 435,050 
MHZ en 'n bakensein op 145,840 MHz wees. 


HARDEBANDUITGAWE VAN DIE 2013 ARRL-HANDBOEK NOU IN SUID- 
AFRIKA BESKIKBAAR 


'n Beperkte aantal eksemplare van die ARRL se 2013 handboek in hardeband is 
nou van die Suid-Afrikaanse Amateurradio-ontwikkelingstrust beskikbaar. Baie 
het verander sedert die handboek vir die eerste keer in 1926 die lig gesien 
het. Maar net soos oor die 9de uitgawe gesê is, kan oor die 90ste uitgawe 
gesê word: “Enigeen wat hoegenaamd in die tegniese sy van radio belangstel, 
kan nie bekostig om sonder”The Radio Amateur's Handbook te wees nie. 


Nuwe inhoud in die jongste uitgawe sluit in: 


Nuwe antennaprojekte, insluitend 'n laeband vierkant, deltalusse, koaksiale 
dipole vir BHF en UHF en `n “Skeleton Slot” vir 14-30 MHz. Nuwe inligting oor 
kragbronne se polariteitbeveiliging. 144 MHz banddeurlaatfilter vir verminder- 
ing van harmonieke. Opgedateerde “Pebble Crusher” @RP-sender bouprojek. 
Ontwerpprogrammatuur op 'n CD-ROM, insluitende ElsieT-filter en Pi-E1 aan- 
passingsmnetwerke en meer! 


Die boek is teen R740 plus R60 vir verpakking en posgeld beskikbaar. SARL- 
lede betaal slegs R670 plus R60. 


KOMPETSIENUUS 


Die Novemberbeen van die 2012 SARL Nasionale Velddag is gehou op 17 en 18 
November en 19 logstate is ontvang. Die volledige uitslae is in HF Happenings 
534 gepubliseer. 


Die uitslae is as volg: 
Klas A - Multi-operateur, Veldstasie 1ste Wes-Rand ARK, ZS6WR, 136 680 


punte 2de Bloemfontein ARK, ZS4BFN, 97 680 punte 3de Sasolburg ARK, 
ZSASRK en Pretoria ARK, ZS6PTA, 61 440 punte elk. 


Klas B - Multi-operateur, ORP 1ste Oos-Rand ARGC, ZS6ERB, 37 440 punte 


Klas CO - Enkel-operateur, Veldstasie 1ste Peter Henochsberg, ZSIPMH, 13 968 
punte 


Klas D Enkeloperateur, Veldstasie, ORP 1ste Dirk Els, ZSGAKU, 10 368 punte 
2de Dennis Green, ZS4BS, 3 960 punte 3de Eddie Leighton, ZS6OBNE, 2 700 
punte 


Klas E - Algemene Stasies 1ste Pieter Jacobs, ZS6XT, 36 660 punte 2de Pam 
Momberg, ZS6APT, 4 716 punte 3de Marius Snyman, ZR6MS, 2 580 punte 


Baie stasies het punte verloor as gevolg van duplikaatkontakte, een log het 17 
duplikate gehad! Baie geluk aan die wenners. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Met 'n verwagting dat `n maksimum net om die draai is, wil dit eerder 
voorkom of die sonaktiwiteitsvlak na `n laagtepunt op pad is. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 51. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. 10 m 
openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 31 Januarie 2013 Sluitingsdatum vir insending 
van nominasies vir Raadslede vir die volgende termyn en mosies vir die 2013 
AJV. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur deur George Honiball, ZS6NE, en dit is deur hom saamgestel. 


Dankie dat u geluister het, 73. 
/EX 


